Târgurile de Crăciun s-au mutat în online. Copiii duc lipsa atmosferei de sărbătoare.
Târgurile virtuale de Crăciun s-au deschis, în lipsa celor fizice. David, elev: Atmosfera din anii trecuţi era mult mai frumoasă. David și-a găsit cadoul pe care vrea să îl primească de la Moș Nicolae la târgurile virtuale.
Sărbătorile vin, dar nu cu aceleaşi pregătiri ca altă dată. Copiii nu vor mai avea parte de bucuria târgurilor de Crăciun. Asta simte și David, un elev de 13 ani, care anul trecut pe vremea asta vizita târgul de la Viena.David, elev: "La târgurile de Crăciun îmi plăcea foarte mult atmosfera, luminiţele, spectacolele, mâncărurile, cum ar fi fost kurtos, gogoşi."Cu gândul la gogoși și la atmosfera de sărbătoare, David spune că acum a decis să participe la un târg măcar on-line. Acolo unde, spre surpriza lui, a găsit și cadourile perfecte pe care și le dorește de la Moș Nicolae.David, elev: "Acum îmi doresc diverse gadgeturi, cum ar fi o tastatură, căști, un mouse nou."Florentina Dascălu, specialist în relații publice și marketing, la editura Diana, spune că, în online, găsești aproape orice. Florentina Dascălu, specialist relaţii publice şi marketing: "Copiii sunt bucuroși să participe, mai ales că în fiecare zi au parte pe pagina noastră de noi cadouri de inspirație. Un târg online este o variantă ideală în contextul actual când ne ferim să ne întâlnim unii cu ceilalți.".